Vispārējās tiesas (otrā palāta) 2018. gada 25. septembra spriedums –

Portugāle/Komisija

(lieta T‑233/17)

ELGF un ELFLA – No finansējuma izslēgti izdevumi – Portugāles izdevumi – Tiešie maksājumi – POSEI programma – Maksimāli pieļaujamā daudzuma pārsniegšana – Novēloti maksājumi – Regulas Nr. 885/2006 11. panta 1. punkta pirmā daļa – Divkārša finanšu korekcija – Tiesības uz aizstāvību – Samērīgums

1. Lauksaimniecība – ELGF un ELFLA finansējums – Grāmatojumu noskaidrošana – Galīgs atteikums segt konkrētus izdevumus – Uz sacīkstes principu balstītas iepriekšējas procedūras nepieciešamība – Komisijas veiktās pārbaudes rezultātu paziņošana – Pienākums precīzi noteikt attiecīgajai dalībvalstij pārmestos pārkāpumus – Apjoms (Komisijas Regulas Nr. 885/2006 11. panta 1. punkts) (skat. 28.–31. punktu)

2. Lauksaimniecība – ELGF un ELFLA finansējums – Grāmatojumu noskaidrošana – Lēmumu sagatavošana – Komisijas veikto pārbaužu rezultātu rakstveida paziņošana dalībvalstīm – Saturs – Veicamo korektīvo pasākumu neminēšana – Būtisks procesuāls pārkāpums – Neesamība – Nosacījumi (Komisijas Regulas Nr. 885/2006 11. panta 1. punkts) (skat. 36., 37. punktu)

3. Lauksaimniecība – ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Attiecīgās dalībvalsts iebildumi – Pierādīšanas pienākums – Sadale starp Komisiju un dalībvalsti (Padomes Regulas Nr. 1290/2005 31. panta 1.–3. punkts) (skat. 53. punktu)

4. Lauksaimniecība – ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Finanšu korekcija – Divu finanšu korekciju piemērošana saskaņā ar dažādiem noteikumiem, no kā izriet atšķirīgas pārbaudes – Pieļaujamība – Samērīguma principa pārkāpums – Neesamība (Padomes Regulas Nr. 1290/2005 17. pants un Regulas Nr. 73/2009 8. pants; Komisijas Regulas Nr. 883/2006 9. panta 2. punkta b) apakšpunkts) (skat. 63.–66. punktu)

5. Lauksaimniecība – ELGF un ELFLA finansējums – Grāmatojumu noskaidrošana – Process – Priekšmets – Finanšu korekcija, kas nav sankcija (skat. 67. punktu)

6. Lauksaimniecība – ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Valsts iestāžu izmaksāts atbalsts pēc piemērojamā termiņa beigām – Izdevumu nepamatotība – Finanšu korekcijas piemērošana (Padomes Regulas Nr. 73/2009 8. pants; Komisijas Regulas Nr. 883/2006 9. panta 2. punkta b) apakšpunkts) (skat. 68. punktu)

Priekšmets

Prasība, kas ir pamatota ar LESD 263. pantu un ko tiek lūgts atcelt Komisijas Īstenošanas lēmumu C(2017) 766 final (2017. gada 14. februāris), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA), ciktāl ar to no Savienības finansējuma ir izslēgti konkrēti izdevumi, ko Portugāles Republika ir deklarējusi programmas “POSEI – Īpašs piegādes režīms” un “Tiešie maksājumi 2010. tirdzniecības gadam” ietvaros.

Rezolutīvā daļa

1) Prasību noraidīt.